钦定古今图书集成/明伦汇编/氏族典/第345卷 > 周续之
## 钦定古今图书集成/明伦汇编/氏族典/第345卷 > 周续之

按《宋史周续之传》：“‘续之，字道祖，雁门广武人也。其先
过江，居豫章建昌县。豫章太守范甯于郡立学，续之
诣甯受业，通《五经》并纬候，名冠同门。既而闲居读老、
《易》，入庐山事沙门释慧远。时彭城刘遗民遁迹庐山，
陶渊明亦不应征命，谓之寻阳三隐’。高祖之北讨，世
子居守，迎续之馆于安乐寺，延入讲礼。月馀，复还山。”
江州刺史刘柳荐之，辟为太尉掾，不就。景平元年卒。
无子，兄子景远有续之风。泰始中，为晋安内史。